El Cinema d´Estiu Solidari comptarà enguany amb 20 projeccions
03 juliol 2018

## El Cinema d´Estiu Solidari comptarà enguany amb 20 projeccions03 juliol 2018Última actualització: 14 juliol 2025

![](../gestion/img/_AO_1821-copia.jpg)  
  

 Gandia 3 de juliol de 2018.- El **regidor de Responsabilitat Social i Polítiques amb la Ciutadania, Nahuel González**, el **Responsable i Tècnic de Cultura de l’Ajuntament de Gandia, Juanjo Pallà**, i el **responsable del programa de TASOC i Dinamitzador dels barris de Gandia, Juanjo Reig**, han presentat aquest matí la nova edició del Cinema d’Estiu Solidari que començarà el proper 9 de juliol i finalitzarà el 23 d’agost. Al llarg d’aquestes setmanes, es realitzaran un total de 20 projeccions a tots els barris de Gandia que començaran a les 22:00h i tindran una entrada gratuïta i per a tots els públics.

González, ha ressaltat el caràcter solidari de la iniciativa que demana al públic que “_aporte material per al menjador social_”, el qual és un dels dos objectius de Cinema d’Estiu Solidari.  “_Necessitem recaptar menjar no perible per a un col·lectiu social com és Bunyoleres Sense Fronteres, el qual necessita el suport de l’Ajuntament de Gandia i dels veïns i veïnes de la ciutat per poder ajudar a les persones que pitjor ho estan passant_”, ha agregat. A més, ha recalcat la importància de que el producte més demandat és l’oli, ja que “_és difícil d’aconseguir i en necessiten molt per a cuinar els aliments_”.

El segon objectiu és el d’apropar la cultura cinematogràfica als ciutadans. Pallà ha descrit la programació del Cinema d’Estiu Solidari que comptarà amb un total de set produccions espanyoles, nord-americanes i d’animació que estaran subtitulades per a les persones sordes. Entre elles destaquen títols molt exitosos en taquilla com _Perfectos desconocidos, Kong: isla calavera_ o _Ballarina_ i _La vida de Calabacín_ per als més menuts, ja que “_enguany s’ha fet una selecció pensant en un públic familiar_”.

Per la seua banda, el Dinamitzador dels barris de Gandia, ha destacat la importància de que l’activitat es desenvolupe en els barris perquè, d’acord amb el que ha apuntat Pallà, promou un “_intercanvi de persones que acudeixen als diferents barris per gaudir de les projeccions cinematogràfiques_”. Ha aprofitat també per convidar a la gent a que participe en aquesta iniciativa solidaria que funciona “_perquè així ho han demostrat els altres anys_” i que, a més, permet gaudir del cinema a tots els veïns i veïnes de Gandia.